செய்தியாளர்களுக்கும் அனுமதி மறுக்கப்பட்டதால் பெரும் வாக்குவாதம் ஏற்பட்டது. இந்நிலையில், போயஸ் கார்டன் பகுதிக்கு வந்தார் தீபாவின் கணவர் மாதவன். தீபாவுடன் ஏற்பட்ட பிரச்னையால் தனிக்கட்சி தொடங்கிஇருந்தார் இவர். இந்நிலையில், இன்று காலை தீபா போயஸ் கார்டன் வந்த விவரம் தெரிந்து மாதவனும் அங்கு வந்துசேர்ந்தார். இருபிரிவினரின் ஆதரவாளர்கள் அங்கு குவிந்ததால் பெரும் நெருக்கடி ஏற்பட்டுள்ளது. இதற்கிடையில், தனியார் தொலைகாட்சி ஒன்றின் செய்தியாளர் மற்றும் ஒளிப்பதிவாளரை, போயஸ் கார்டன் இல்லத்தில் பாதுகாப்பிற்கு நின்றிருந்த பாதுகாவலர்கள் தாக்கியதால் பிரச்னை வெடித்துள்ளது. போயஸ் கார்டன் வேதா இல்லத்தின் வாயிலிலேயே தீபா காத்துக்கொண்டிருக்கிறார்.